cyanic-selkie/wikianc huggingface dataset:
Cheemesch Formel
D'Benotze vun den eenzele Formeltypebezeechnungen ass net ëmmer eenheetlech gereegelt a vill Bezeechnunge gi synonym gebraucht. Strukturformelen ginn haaptsächlech fir d'Beschreiwung vu Molekülle benotzt. Allerdéngs gëtt eng Strukturformel och fir d'Beschreiwung vun Ionen a Kristaller benotzt, well d'Ionen an den Ionenkristaller och "strukturéiert" sinn. Eng fir salz aarteg Substanze gebraucht Formel sollt als Formeleenheet bezeechent ginn, net als Strukturformel oder Zommeformel. Déi tatsächlech Struktur vun enger salzaarteger Verbindung gëtt eréischt duerch seng Kristallstruktur gekläert.
Paul Henkes
De Paul Henkes, gebuer den 21. Juni 1898 zu Bouneweg an der deemoleger Gemeng Hollerech, gestuerwen de 26. Dezember 1984 an der Stad Lëtzebuerg, war e lëtzebuergeschen Auteur.
1962 war hie Matgrënner vun der Section des arts et lettres vum Institut grand-ducal.
Eng Rei vu senge Gedichter goufe vum Edmond Cigrang a vum Camille Kerger vertount.
Gare Grondhaff
D'Grondhaffer Gare war eng Persounen- a Marchandisegare um Grondhaff, am Kanton Iechternach.
Streck Ettelbréck-Waasserbëlleg
D'Gare louch op enger Héicht vun 172 Meter um PK 18,2 op der Eisebunnsstreck Ettelbréck-Waasserbëlleg, tëscht de fréiere Garen Déiljen a Bollenduerfer Bréck. Se gouf 1873 a Betrib geholl an 1964 zougemaach.
D'Gebai vun der Grondhaffer Gare war am Ufank just e klengt Fachwierkhaus, westlech vun der Schwaarzer Iernz. Eréischt méi spéit gouf méi e grousst Garegebai gebaut. Dëst klengt Gebai, déi sougenannt „Privatgare” gouf méi spéit ofgedroen an op der Bollenduerfer Bréck nees opgeriicht. Et gouf de 14. Mee 1991 op d'Lëscht vum Zousazinventaire vun de klasséierte Monumenter agedroen.
Streck Grondhaff-Beefort
Vun 1904 u bestoung zousätzlech nach eng Schmuelspuerbunn déi bei d'Steebréch vun Déiljen a vun 1911 och fir de Passagéiertrafic op Beefort gefouert huet. Fir d'Ëmluede vun de Waggone vun der Normalspuer op d'Rullbéck vun der Schmuelspuer huet d'Grondhaffer Gare misse vergréissert ginn. 1902 gouf e Kredit vu 464.000 Frang accordéiert, dee méi spéit nach ëm 29.000 erweidert gouf. D'Aarbechte fir den Ausbau goufe vun zwou regionalen Entreprisen (Schweitzer vu Konsdref a Schiltz vum Scheedgen) realiséiert.
D'Zich vun der Schmuelspuerbunn sinn am Gidderhaff vun der Gare fortgefuer, ier s'iwwer d'Nationalstrooss a laanscht den Hang eropgefuer sinn.
CR174B
Den CR174B ass e Chemin repris am Kanton Esch-Uelzecht um Gebitt vun der Gemeng Déifferdeng. Et ass eng Verbindungsstrooss tëscht dem CR174 (rue Emile Mark) an der N31 (route de Belvaux).
Den CR174B ass ronn 850 m laang.
Le beau Serge
Le beau Serge ass e franséische Film vum Claude Chabrol aus dem Joer 1958. Et ass dem Chabrol säin éischte Film; hien huet och d'Dréibuch dofir geschriwwen.
Ëm wat geet et am Film?
De François ass krank. Hie kënnt no Joren erëm a säin Heemechtsduerf fir sech z'erhuelen. Do ass ass hie schockéiert iwwer d'Behuele vu sengem ale Frënd Serge…
D. H. Lawrence
Den David Herbert Lawrence, gebuer den 11. September 1885 zu Eastwood, am Nottinghamshire, a gestuerwen den 2. Mäerz 1930 zu Vence, a Frankräich, war en englesche Schrëftsteller.
De Lawrence huet nieft Romaner och Gedichter, Essayen, Reesreportagen an Texter fir Theaterstécker geschriwwen. Ausserdeem huet hie vun 1926 u gemoolt. Vill vu senge Wierker hunn en autobiographesche Bezuch an thematiséieren d'Relatiounen tëscht Mann a Fra. Well hien dem Eroteschen a Sexuellen an de Bezéiungen eng wichteg Roll zougemooss huet, an dat och geschriwwen huet, ware seng Wierker z. D. staark kontroverséiert a goufe souguer verbueden, well se onmoralesch wieren. Seng bekanntst Romaner si Sons and Lovers a Lady Chatterley's Lover, wourann et ëm eng onglécklech bestuete Fra geet, déi hiert heemlecht Gléck bei engem Bëschaarbechter fënnt.
Tessy Hetting
D'Tessy Hetting, gebuer den 9. September 1986 zu Wolz, ass eng lëtzebuergesch Basketballspillerin.
Vun 2004 bis 2017 huet d'Tessy Hetting 53-mol am Kader vun der lëtzebuergescher Dammebasketballnationalekipp gespillt.
Naturschutzgebitt Noumerleeën
Et ass e Bëschgebitt, op enger Fläch vun am Ganzen 142 ha, dat sech op de Sandsteeformatioune vum Lëtzebuerger Sandsteen erstreckt. Am Naturschutzgebitt leien d'Schlëff an d'Fielswänn Schelmelee, Kauzelee, Schanzegruef, Draachelee, Schwaarzegrond, Eilelee a Rammlee, déi ënner dem Numm Noumerleeën (oder An de Leeën) zesummegefaasst ginn, souwéi d'Plaz vun enger fréierer spéitréimescher Réckzuchbuerg, Alebuerg genannt.
D'protegéiert Zon ass am Weste vun enger klenger Strooss vun Angelsbierg op Glabech, an am Oste vum CR346 ofgegrenzt.
D'Naturschutzgebitt Noumerleeën ass en Deel vun der Natura 2000-Zon Vallée de l'Ernz Blanche (LU0001015).
Bailly (Moundkrater)
De Moundkrater Bailly ass mat 300 km Duerchmiesser eng vun de gréisste Rankbierger um Äerdmound. Si ass nom franséischen Astronom a Paräisser Buergermeeschter Jean-Sylvain Bailly (1736–1793) genannt, deen d'Drëpsephenomeen beim Venusduerchgang entdeckt hat.
De kreesronne Krater läit no beim südwestleche Moundrand, soudatt e bei gëeegentem Liichtafall als ganz schmuel Ellips (ongeféier 1:10) erschéngt, an där méi kleng Sekundärkratere leien. Wann e bei extreemer Libratioun nach méi no bei de Moundrand réckelt, ass en am Kraterduerchenee vum Héichland heiansdo net auszemaachen, bei gënschteger Libratioun och nëmmen am Verhältnes 1:4 verzunn.
De Grousskrater ass nëmmen ongeféier 20° vum Südpol ewech, déi selenographesch Breet vun der Kratermëtt ass 66° 31' Süd, an d'Längt ass 69° 32' West.
Canton d'Authume
De Canton d'Authume ass eng franséisch administrativ Andeelung am Arrondissement Dole, am Jura an der Bourgogne-Franche-Comté.
Gladiator (Film)
Gladiator ass en US-amerikanesche Film vum Ridley Scott aus dem Joer 2000.
Ëm wat geet et am Film?
De réimesche Generol Maximus Decimus Meridius (Russell Crowe), gëtt vum Keeser Marcus Aurelius sengem Jong, dem Commodus (Joaquin Phoenix) verroden, wéi deen dem Maximus säi Papp ëmbréngt, an den Throun eruewert. De Maximus gëtt zu engem Gladiator degradéiert, dee sech ewell an der Arena beweisen an eropschaffe muss, fir de Muerd u senger Famill an um Keeser ze revanchéieren...
Produktioun
De Film huet bei senger Sortie weltwäit 460,5 Milliounen Dollar agespillt, a krut allgemeng positiv Kriticken (besonnesch fir d'Schauspiller).
De Film huet fënnef Oscare gewonnen: Beschte Film, beschte Schauspiller (Crowe), bescht Kostümer, Toun a visuell Effekter.
Astronomeschen Observatoire vu Brera
Den Osservatorio Astronomico di Brera (OAB) ass en astronomeschen Observatoire zu Mailand an Italien. D'astronomesch Koordinate si 45° 27' 59,2" Nord an 0h 36m 45,89s Ost.
Den Observatoire am historesche Palazzo di Brera, fréier de Jesuittekolléisch Collegio de Brera am Mailänner Quartier Brera, gouf am Joer 1764 vun Humiliatejesuitte gegrënnt. D'Konzeptioun vum Observatoire louch an den Hänn vum Universalgeléierten a Jesuitt Roger Joseph Boscovitch. 1765 gouf den OAB am Südostfligel vum Palazzo fäerdeggestallt. Codirekter war de Jesuittepater Louis Lagrange (1711–1783). Am Joer 1772 huet de Boscovich den OAB verlooss. 1773 gouf de Jesuittenuerde vum Poopst Clemens XIV. per Dekret opgeléist an den Observatoire ass un de Staat gefall.
Vun 1802 bis 1817 war de Barnaba Oriani Leeder vum Observatoire. No him koumen d'Direkteren Angelo de Cesaris (1749–1832) a Francesco Carlini. 1860 gouf den Giovanni Schiaparelli als „secundo astronomo“ beruff. 1861 entdeckt de Schiaparelli den Asteroid Hesperia. Nom Doud vum Carlini am Joer 1862 huet de Schiaparelli d'Leedung vum Observatoire iwwerholl. 1877 ass et him gelongen déi bis dohin detailräichst Kartéierung vum Planéit Mars ze zeechnen.
Nodeem d'Observatiounsbedingunge sech zu Mailand verschlechtert haten, gouf den Observatiounsbetrib am Joer 1923 agestallt. D'Observatioune goufen dunn op Merate an der Provënz Lecco verluecht, ronn 35 Kilometer vu Mailand ewech.
Giovanni Domenico Maraldi
Den Giovanni Domenico Maraldi, gebuer de 17. Abrëll 1709 zu Perinaldo an Italien, an do gestuerwen de 14. November 1788, war en italieeneschen Astronom an den Neveu vum Jacopo Filippo Maraldi.
De Maraldi koum 1727 op Paräis a gouf 1731 Member vun der Académie des sciences. Hien huet zwéin „niwweleg Stären“ entdeckt, déi sech spéider als déi zwéi Stärekéip Messier 2 a Messier 15 erausgestallt hunn.
La loi du nord
La loi du nord ass e franséische Film vum Jacques Feyder aus dem Joer 1938.
Ëm wat geet et am Film?
De Robert Shaw flücht mat senger Sekretärin an den Norde vu Kanada...
Michèle Zeyen
D'Michèle Zeyen, gebuer de 24. September 1981, ass eng lëtzebuergesch Basketballspillerin.
Vun 2004 bis 2005 huet d'Zeyen sechsmol am Kader vun der lëtzebuergescher Dammebasketballnationalekipp gespillt.
Jürgen Goslar
De Jürgen Goslar, gebuer de 26. Mäerz 1927 zu Oldenburg a gestuerwen de 5. Oktober 2021, war en däitsche Schauspiller, Regisseur, Dréibuchauteur a Synchronspriecher.
Hien ass als Schauspiller zu Köln, Neuss, Krefeld, Bonn, Baden-Baden, Hamburg a München am Theater opgetrueden. Hie war als Regisseur a Schauspiller souwuel am Kino wéi och an der Televisioun aktiv.
Gemini-Observatoire
De Gemini-Observatoire bedreift op der Nord- an op der Südhallefkugel vun der Äerd zwéi grouss Spigelteleskope mat 8,1 m Haaptspigelduerchmiesser fir Observatiounen am visuellen an Infraroutliicht.
De Gemini-Observatoire ass en internationale kollektive Projet mat Bedeelegunge vun den USA (National Science Foundation (NSF) 51,4 %), vu Groussbritannien (Particle Physics and Astronomy Research Council (PPARC) 22,9 %), vu Kanada (National Research Council NRC 12,9 %), vum Chile (Comisión Nacional de Investigación Cientifica y Tecnológica CONICYT 3,6 %), vun Australien (Australian Research Council ARC 4,6 %), vun Argentinien (Consejo Nacional de Investigaciones Científicas y Técnicas CONICET 2,3 %) a vu Brasilien (Conselho Nacional de Desenvolvimento Científico e Tecnológico CNPq 2,3 %).
Canton du Pays de Montaigne et Gurson
De Canton du Pays de Montaigne et Gurson ass eng franséisch administrativ Andeelung am Arrondissement Bergerac am Departement Dordogne an der Regioun Nei-Aquitaine.
Gemini-Observatoire
Fir souwuel den Nord- wéi och de Südhimmel observéieren ze kënne goufen zwéin Teleskope vun der 8m-Klass gebaut. Dat nërdlecht Teleskop ass als Deel vum Mauna-Kea-Observatoire op der Insel Hawaii (Koordinaten: ) dat südlecht um Cerro Tololo am Chile (Koordinaten: ). D'Teleskope sinn 2000 (Gemini-Nord) respektiv 2002 (Gemini-Süd) an de wëssenschaftleche Betrib gaangen. D'Haaptquartéier ass zu Hilo um Terrain vun der Universitéit vun Hawaii. Déi zwéin Teleskope si fräi fir d'Astronomen aus deene 7 Länner.
The Green Mile
The Green Mile ass en US-amerikanesche Film vum Frank Darabont aus dem Joer 1999.
Sébastien Japrisot
De Sébastien Japrisot, gebuer als Jean-Baptiste Rossi de 4. Juli 1931 zu Marseille a gestuerwen de 4. Mäerz 2003 zu Vichy, war e franséische Schrëftsteller, Dréibuchauteur a Filmregisseur.
De Japrisot huet säin éischte Roman Les mal partis aus dem Joer 1950 selwer 1976 verfilmt. Seng erfollegräich Kriminalromaner goufen zum gréissten Deel mat senger Hëllef fir de Kino adaptéiert.
CR175
Den CR175 ass e Chemin repris am Kanton Esch-Uelzecht a geet vu Suessem bis op Péiteng.
Den CR175 ass ronn 6,5 km laang.
Bréck vu Rouspert
D'Bréck vu Rouspert ass eng däitsch-lëtzebuergesch Grenzbréck iwwer d'Sauer.
Si verbënnt Ralingen am Äifelkrees Béibreg-Prüm a Rheinland-Pfalz mat Rouspert zu Lëtzebuerg.
Et ass eng Dunnebréck déi 1955 gebaut gouf, an ersetzt eng Boubréck vun 1894 déi am Zweete Weltkrich den 13. September 1944 vun der Wehrmacht gesprengt gouf.
Et ass eng Stroossebréck a si mécht iwwer den CR372 d'Verbindung mat der lëtzebuergescher N10 a mat der däitscher L42.
Hir Nopeschbrécke sinn d'Fousgängerbréck Minden-Steenem (flossop) an d'Fousgängerbréck Méischdref-Metzdorf (flossof).
The Trygon Factor
Ëm wat geet et am Film?
Eng räich englesch Famill huet en Deel vun hirer grousser Proprietéit un e Fraeklouschter verlount. D'Nonnen an dem Klouschter schéngen awer net dat Liewen ze féieren dat vun hinnen erwaart gëtt...
Um Spaweck
De Film op filmportal.de
Kuckt och
• Edgar Wallace Filmer
Aníbal Cavaco Silva
Den Aníbal António Cavaco Silva, gebuer de 5. Juli 1939 zu Boliqueime (Loulé), ass e portugisesche Politiker a war vum Mäerz 2006 bis de Mäerz 2016 President vun der portugisescher Republik.
Anne Ludivig
D'Anne Ludivig, gebuer de 7. Abrëll 1982 an der Stad Lëtzebuerg, ass eng lëtzebuergesch Basketballspillerin.
Aníbal Cavaco Silva
Den Aníbal Cavaco Silva ass e studéierten Ekonomist. No sengem Studium gouf hie Member vun der sozialdemokratescher Partei (PSD) a war 1980 an 1981 Finanzminister am Francisco Sá Carneiro senger Regierung. 1985 gouf e President vun der PSD an huet kuerz drop d'Regierungskoaltitioun opgekënnegt. Bei virgezunnenen Neiwale gouf d'PSD déi stäerkst Partei. Hien huet eng Minoritéitsregierung op d'Been gesat, déi 1987 auserenee gebrach ass. Och do huet d'PSD d'Neiwale gewonnen, dës Kéier mat just genuch, fir eleng d'Majoritéit am Parlament ze hunn. De Cavaco blouf Premierminister. 1991 gouf seng Partei am Parlament, an hien a sengem Amt, confirméiert. 1995 huet en net méi kandidéiert; d'PDS huet 48 Parlamentssëtzerr verluer.
Anne Ludivig
Vun 2004 bis 2009 huet d'Anne Ludivig 31-mol am Kader vun der lëtzebuergescher Dammebasketballnationalekipp gespillt.
Haut ass si Sportsprofessesch am Dikrecher Kolléisch.
Aníbal Cavaco Silva
1996 huet de Cavaco Silva eng éischt Kéier fir d'Presidentewale kandidéiert. Dës goufen awer vum sozialistesche Buergermeeschter vu Lissabon, Jorge Sampaio, gewonnen. De Cavaco gouf Conseiller bei der Banco de Portugal an huet Coursen op der Kathoulescher Universitéit vu Portugal ginn. 2005 huet hie bekannt gemaach, hie wier Kandidat fir d'Presidentewalen. Den 22. Januar 2006 gouf e mat 50,6 % vun de Stëmmen am éizschten Tour gewielt. E gouf den 9. Mäerz 2006 vereedegt.
Bei de Presidentschaftswale vum 23. Januar 2011 gouf hien nees am éischten Tour erëmgewielt.
Canton de Dole-1
De Canton de Dole-1 ass eng franséisch administrativ Andeelung am Arrondissement Dole, am Jura an der Bourgogne-Franche-Comté.
L'essentiel Radio
L'essentiel Radio ass e lëtzebuergesche Radiosender a franséischer Sprooch dee vun der Gesellschaft RadioLux bedriwwe gëtt. E goung den 22. Februar 2016 op Sendung.
Et ass ee vun de véier Senderen zu Lëtzebuerg mat enger nationaler Frequenz (107,7 ) an enger Sendestäerkt iwwer d'ganzt Land. D'Frequenz gouf bis Mäerz 2014, vum Radio DNR, deen dunn opgehalen huet, benotzt.
Fir déi fräi Frequenz hate véier Interessente kandidéiert an zwar: RadioLux vun Déifferdeng, Lor'FM vun Diddenuewen, d'Agence PLG vun der Wemperhaart zesumme mam Radio 7FM vu Gouvy an als véierten NRJ Luxembourg. Op Recommandatioun vun der Autorité luxembourgeoise indépendante de l'audiovisuel (Alia) huet de Lëtzebuerger Regierungsrot decidéiert, d'Frequenz der Gesellschaft RadioLux zouzespriechen.
L'essentiel Radio gëtt vun der Gesellschaft RadioLux bedriwwen, déi zu 40 % Edita gehéiert (déi hirersäits zu 50% Editpress an zu 50% d'Schwäizer Grupp Tamedia als Aktionären huet), zu 35 % dem Pol ëm de Vincent Bragard, Serge Leenman a Samuel Tabart, a 25 % huet d'CLT-UFA.
Der TNS-ILRES Plurimedia Etude 2017.I no hunn tëscht Februar 2016 a Februar 2017 (mat Ausnam vun der Summervakanz) an der Moyenne all Dag 26.200 Leit iwwer 12 Joer L'essentiel Radio gelauschtert.
Filippo Inzaghi
Am Veräin
Den Inzaghi huet seng Carrière beim FC Piacenza, an der Serie B ugefaangen. Am Joer drop huet hien 13 Goler an 21 Serie-C1-Matcher (drëtt italieenesch Liga) fir UC AlbinoLeffe geschoss.
No jeeweils engem Joer bei Hellas Verona a bei Piacenza, ass den Inzaghi an der Saison 1995/96 beim AC Parma an der Serie A an hien huet do zwéi Goler a 15 Matcher geschoss.
Virun der Saison 2001/02 ass de Filippo Inzaghi bei den AC Mailand gewiesselt, mat dem hien 2002/03 d'UEFA Champions League gewonnen huet an 2003/04 säin zweete Scudetto gewonnen huet.
An der Serie-A-Saison 2006/07 huet hien an 20 Matcher zwéi Goler geschoss. De jonke Stiermer Alberto Gilardino ass méi dacks wéi de Filippo Inzaghi an der Liga agesat ginn. An der Champions League ass den Inzaghi erëm virgezu ginn an huet Mailand bis an d'Finall géint den FC Liverpool bruecht an huet d'Finall och gewonnen.
De 4. Dezember 2007 huet de Filippo Inzaghi géint den Celtic FC säin 63. Europapokal-Gol geschoss an ass domat dee Spiller deen déi meescht Goler an der Geschicht vum Europapokal geschoss huet.
Nodeem hien an der Champions League beim 2:2 géint Real Madrid déi zwéi Goler geschoss huet, huet den Inzaghi sech den 10. November 2010 am Match géint US Palermo e Kräizbandrëss agefaangen.
An der Nationalmannschaft
Den Inzaghi hat säin Debut an der italieenescher Nationalekipp den 8. Juni 1997 géint Brasilien.
Mat 25 Goler a 57 Lännermatcher rangéiert hien op der 6. Plaz vun der éiweger "Torschützelëscht" vun Italien.
Mehmet Ali Talât
De Mehmet Ali Talât, gebuer de 6. Juli 1952 zu Kyrenia (Girne), ass e Politiker vun der nordzyprescher Tierkesch-Republikanescher Partei (Cumhuriyetçi Türk Partisi, CTP).
Filippo Inzaghi
Spillstil
De Filippo Inzaghi gëllt net als groussen Techniker, séiere Sprinter oder physesch staarke Spiller. , Säin Defizit u Lafbereetschaft huet den Inzaghi selwer kommentéiert: "Fir ze Lafe sinn anerer do".
Famill
Dem Filippo säi jonke Brudder Simone Inzaghi war och Foussballspiller.
Mehmet Ali Talât
Bei de Presidentschaftswale vum 17. Abrëll 2005 huet hie mat 55,6 Prozent vun de Stëme géint den Derviş Eroğlu vun der Nationaler Eenheetspartei (Ulusal Birlik Partisi, UBP) gewonnen. Hie war vun 2005 bis 2010 Staatspresident.
Bei de Wale fir de Staatspresident vum Abrëll 2010 do dergéint huet den Talât am éischten Tour knapps géint den Derviş Eroğlu verluer.
NGC 2327
Den NGC 2327 ass e Reflexiounsniwwel am Stärebild Canis Major um südleche Stärenhimmel.
Den Niwwel gouf vum Astronom Wilhelm Herschel den 31. Januar 1785 mat engem 18,6-Zoll-Teleskop entdeckt.
Jean-Pierre Thoma
De Jean-Piere Thoma, gebuer den 28. August 1902 zu Butschebuerg a gestuerwen den 18. Juli 1995 war e lëtzebuergeschen Techniker a Grënner vun der AMIPERAS.
No senger Léier huet de Jean-Pierre Thoma als Techniker bei Paul Wurth geschafft, an duerno bei der Gewerbeinspektioun. 1963 huet hien an den Zeitungen en Opruff gemaach fir eng Gewerkschaft fir Senioren ze grënnen, fir sou den eelere Mënschen hir Intressie besser kënnen ze verdeedegen.
Nil (Baach)
Den Nil ass eng belsch Baach am Wallounesche Brabant um Territoire vun de Gemenge Walhain a Chastres. Et ass en 13 km laangen Niewefloss vun der Orne, an doriwwer eraus gehéiert en iwwer d'Dijle an de Rupel zum Anzuchsgebitt vum Escaut. A sengem ieweschte Laf ass en topographesche Kaarten och ënner dem Numm Hain ze fannen.
De geographeschen Zentrum vun der Belsch läit direkt um Uwänner vum Nil, um Territoire vun Nil-Saint-Vincent.
Solwytschegodsk
Si gehéiert zum Distrikt Kotlas. Si huet 2.217 Awunner (Stand 2015) an eng Fläch vun 8 km².
Solwytschegodsk gouf am 15. (14. ? ) Joerhonnert gegrënnt, a gouf am Joer 1492 fir d'alleréischt als Ussolje (Усолье) ernimmt.
1590 gouf d'Stad op Sol Wytschegodskaja (Соль Вычегодская) ëmbenannt.
Derek Hamilton
Den Derek Hamilton, gebuer zu Jacquet River bei Belledune an der Provënz New Brunswick, ass e kanadesche Filmschauspiller a fréiere Boxesportler. Hien huet seng Carrière a Filmer 1995 ugefaangen.
De Schauspiller gouf mat Rollen an de Filmer The Shack (2017) a Becoming Redwood (2012), an och mat aneren Niewerollen an Tëleesserien a Filmer bekannt.
Adolphe Buffet
Den Adolphe Nicolas Buffet, gebuer den 28. Januar 1835 zu Ettelbréck an och do gestuerwen de 25. August 1905, war e lëtzebuergeschen Dokter.
Vun 1875 u war en als Dokter am Hospice central zu Ettelbréck täteg, vun 1883 bis November 1904 war hien do Direkter. Hien huet e sëllegen Artikelen iwwer d'Psychiatrie geschriwwen.
Tierkesch Republik Nordzypern
D'Tierkesch Republik Nordzypern, kuerz Nordzypern, Tierkesch: Kuzey Kıbrıs Türk Cumhuriyeti (KKTC), ass en De-facto-Regimm am Norde vun der Mëttelmierinsel Zypern, dat vun der internationaler Staatecommunautéit (mat Ausnam vun der Tierkei) net als Staat unerkannt gëtt. De jure gehéiert den Territoire zu der Republik Zypern, där hir Regierung zanter 1963 just nach aus Zyperngriiche besteet an zanter datt den Norde vun der Insel 1974 vun der Tierkescher Arméi besat gouf keng Autoritéit méi iwwer dësen Territoire huet.
Haaptstad vun der Tierkescher Republik Nordzypern ass den nërdlechen Deel vu Lefkosia.
B. B. King
Zu senge grousse Succèsen ziele seng Cover-Versioun vum Big Joe Turner sengem Sweet Sixteen an The Thrill Is Gone.
Tierkesch Republik Nordzypern
D'Bevëlkerung besteet op der enger Säit aus tierkeschen Zyprioten,déi zanter Joerhonnerten op der Insel liewen an an der Suite vum Zypern-Konflikt zu engem groussen Deel aus hiren Heemechtsuertschaften am Süden dohin hu misse plënneren, an op der anerer Säit aus Tierken, déi zanter 1974 vum tierkesche Festland, besonnesch aus Anatolien dohikomm sinn.
B. B. King
Hien huet 1969 nieft dem Ike & Tina Turner bei der US-Tournee vun de Rolling Stones am Virprogramm gespillt, a mat ë. a. dem Carole King, Leon Russell, Alexis Korner, Peter Green, Steve Winwood, U2 an Eric Clapton.
Hien ass bis 2004 reegelméisseg op Tournée gaangen, an hat och duerno nach deen een oder aneren Optrëtt.
Tierkesch Republik Nordzypern
Déi meescht Zypern-Griichen, déi am Norde gewunnt hunn, sinn 1974 vun do verdriwwe ginn.
B. B. King
Hien hat seng Gittar "Lucille" genannt.
Tierkesch Republik Nordzypern
2014 gouf et eng Vollekszielung, no där et an der Tierkescher Republik Nordzypern 313.626 Awunner gouf.
Politik
De Staatspresident gëtt fir 5 Joer direkt vum Vollek gewielt. D'Parlament vun der Republik (Cumhuriyet Meclisi) huet 50 Sëtz a gëtt och fir 5 Joer gewielt.
Administrativ Andeelung
Et gëtt 5 Distrikter (İlçe):
Mutz
Eng Mutz ass déi eelste bekannte Form vu Kappbedeckungen. Si huet méi oder manner d'Form vum Kapp, dee se méi oder manner bedeckt. Am Géigesaz zu Hitt oder Kapen hu Mutze kee Stuerz vir oder ronderëm, a si gewéinlech aus mëllem, flexibelem Material, dat sech der Kappform upasst.
Hautesdaags si Mutze gewéinlech gestréckt a gi virun allem am Wanter gedroen, fir géint d'Keelt ze schützen.
Wa s'eng längelzeg Form hunn, déi no uewen hi mat engem Wutz ophält, schwätzt ee vun enger Zipfelmutz. Dacks hu sou Mutzen um Wutz e Pompon.
Eng Schlofmutz gouf fréier am Haus gedroen (net onbedéngt just fir ze schlofen), wéi et nach keng Zentralheizung gouf. Haut gëtt de Begrëff am iwwerdroene Sënn fir Leit gebraucht, déi dacks midd sinn, vill schlofen oder verschlof hunn.
Eddie Albert
Den Eddie Albert, gebuer als Edward Albert Heimberger den 22. Abrëll 1906 zu Rock Island, a gestuerwen de 24. Mee 2005 zu Pacific Palisades a Kalifornien, war en US-amerikanesche Schauspiller.
Den Eddie Albert huet an iwwer 200 Kinos- an TV-Filmer matgespillt. Bedeitend Filmer an deenen hie matgewierkt huet sinn Roman Holiday (1953) vum William Wyler, Oklahoma! (1955) vum Fred Zinnemann an Attack (1956) vum Robert Aldrich.
Hie war de Papp vum Schauspiller Edward Albert
NGC 5364
Den NGC 5364 = NGC 5317 ass eng Spiralgalaxis vum Hubble-Typ SAbc a läit am Stärebild Virgo um Nordstärenhimmel. Si ass ronn 57 Millioune Liichtjoer vun eisem Sonnesystem ewech an huet e maximalen Duerchmiesser vun zirka 113.000 Liichtjoer. Den Objet huet mam NGC 5363 eng Begleetgalaxis, där hir gravitativ Kräften fir déi ausgedeente Stäregenesis-Regiounen an de Spiraläerm verantwortlech ass.
Den Objet gouf den 2. Februar 1786 vum Wilhelm Herschel (als NGC 5364 notéiert). "Zeréckentdeckt" gouf d'Galaxis de 7. Abrëll vum John Herschel (an als NGC 5317 notéiert, dofir déi duebel Bezeechnung).
Coco Schumann
Den Heinz Jakob „Coco“ Schumann, gebuer de 14. Mee 1924 zu Berlin an och do gestuerwen den 28. Januar 2018 war en däitsche jiddeschen Jazzmuseker a Gittarist. Hie war en Iwwerliewende vun zwee Konzentratiounslager an engem Doudesmarsch.
Arago (Moundkrater)
Den Arago ass en Aschlagkrater um westlechen Deel vum Mare Tranquillitatis. Hie läit nordëstlech vum Manners-Krater a westlech vun deem vum Mare iwwerdeckte Krater Lamont. Am Südwesten ass d'Kraterkoppel Ritter a Sabine ze gesinn.
De Kraterrand huet op der Westsäit eng Bëls. A sengem Zentrum leeft en zentralen Hiwwel a Richtung Norden. D'Ëmfeld vun der Mareuewerfläch ass virun allem op der Ost- a Südost-Säit duerch Hiwwelkette gezeechent.
Am Norden ass eng grouss Lavakuppel, déi Arago Alpha (α) genannt gëtt. Eng zweet Kuppel, Arago Beta (β), mat bal der selwechter Gréisst ass op der selwechter Distanz op der Westsäit.
Jacques Meyers (Auteur)
De Jacques Meyers, gebuer den 12. September 1862 zu Bungeref a gestuerwen den 8. Juli 1916 an der Stad Lëtzebuerg, war e lëtzebuergesche Geeschtlechen an Auteur.
Hien huet eng sëllege Konferenzen doruechter gehalen, a war ë. a. Haaptriedner um "Katholikentag" 1905 zu Stroossbuerg. An den Diskussiounen am Virfeld vum Schoulgesetz vun 1912 war hien e vehemente Verfechter vun der Positioun vun der Droite.
== Auszeechnungen ==
Zeyen
Zeyen ass de Familljennumm vu follgende Persounen:
Remorques
Remorques ass e franséische Film vum Jean Grémillon aus dem Joer 1941.
Ëm wat geet et am Film?
Den André, Schëffskapitän ass mat enger kranker Fra bestuet. Hie verléift sech an d'Catherine d'Fra vun engem anere Kapitän...
The Appointment (Film 1969)
The Appointment ass en US-amerikanesche Film aus dem Joer 1969 vum Sidney Lumet.
Ëm wat geet et am Film?
Zu Roum verdächtegt den Affekot Federico Fendl seng Fra Carla heemlech als Prostituéiert ze schaffen. Dem Federico seng Jalousie dreift d'Carla derzou Selbstmuerd ze maachen.
Academy Awards
D'Academy Awards, besser bekannt ënner hirem informellen Numm Oscars, sinn e Filmpräis, deen zënter 1929 all Joer vun der US-amerikanescher Academy of Motion Picture Arts and Sciences (AMPAS) un déi bescht Leeschtungen an der Filmindustrie vum Joer virdru verdeelt gëtt.
D'Gewënner kréien eng gëlle Skulptur, déi offiziell Academy Award of Merit heescht an de Spëtznumm Oscar huet. Si stellt e Ritter an Art-Déco-Stil duer.
CR175A
Den CR175A ass e Chemin repris am Kanton Esch-Uelzecht. Et ass eng Verbindungsstrooss tëscht dem CR175 (rue de Niedercorn) an der N31 (route de Bascharage).
Canton de Dole-2
De Canton de Dole-2 ass eng franséisch administrativ Andeelung am Arrondissement Dole, am Jura an der Bourgogne-Franche-Comté.
Biwer
Biwer ass eng Uertschaft an den Haaptuert vun der Gemeng Biwer.
Kuckeswäertes
D'Jockelsmillen an eng bemierkenswäert Eech stinn zanter 1990, rep. 1973 op der Lëscht vun de klasséierte Monumenter als Inventaire supplémentiare.
Lëscht vun de Seechomessen zu Lëtzebuerg
Dës Lëscht vun de Seechomessen zu Lëtzebuerg zielt déi 66 Seechomessen-Aarten op, déi bis ewell zu Lëtzebuerg nogewise goufen.
Si baséiert um Inventaire vum Philippe Wegnez, David Ignace a Cécile Morro, deen 2021 an der Ferrantia Nummer 84 publizéiert gouf. Dëse gouf tëscht 2013 an 2017 opgestallt, andeems an de verschiddensten Habitater queesch duerch d'Land d'Seechomessefauna analyséiert gouf, an d'Fuerschungsaarbechten zum Theema, déi et bis dohi scho gouf, mat abezu goufen. 19 nei Aarte konnten dobäi festgestallt ginn, iwwerdeems 10 Aarten, déi fréier beschriwwe goufen, ugezweifelt goufen oder net méi ze fanne waren a warscheinlech ausgestuerwe sinn.
<div style="width: 60%; float:right; border: 1px darkgray dotted; padding: 1em; font-family: monospace; font-size: 0.8em">
NGC 1125
Den NGC 1125 ass eng Balkespiralgalaxis vum Hubble-Typ SB0-a am Stärebild Eridanus um südleche Stärenhimmel. Si gëtt als Seyfert-2-Galaxis gefouert.
Den Objet gouf 1785 vum Wilhelm Herschel entdeckt.
Les cousins
Les cousins ass e franséische Film vum Claude Chabrol aus dem Joer 1959.
Ëm wat geet et am Film?
De Charel (Gérard Blain), jonk a seriö kënnt aus der Provënz op Neuilly bei säi Koseng Paul (Jean-Claude Brialy). Si studéieren zu Paräis Droit. De Charles verléift sech an d'Florence (Juliette Mayniel), awer de Paul geet mam Florence an d'Bett…
Der Mönch mit der Peitsche
Der Mönch mit der Peitsche ass en däitsche Film vum Alfred Vohrer no engem Kriminalroman vum Edgar Wallace aus dem Joer 1967.
Ëm wat geet et am Film?
Den Inspekter Higgins sicht an engem Meederchespensionat no dem Mäerder vu Meedercher déi do wunnen. E maskéierte Pater mat enger Gäissel bréngt zur gläicher Zäit e Professer aus den Internat ëm...
Erica Beer
D'Erica Beer, gebuer den 19. Januar 1925 zu München a gestuerwen de 27. Dezember 2013 zu Vaterstetten, war eng däitsch Schauspillerin.
Beweegungskoup
E Beweegungskoup oder Beweegungsstärekoup ass eng labber Grupp vu Stären, déi net duerch eng raimlech Konzentratioun ëm ee Koupzenter, mä duerch eng kollektiv Beweegungsrichtung op e Konvergenz- oder Fluchtpunkt hin, dee wäit ewech läit, charakteriséiert sinn.
Kuckt och
Stellar kinematics
Margot Kidder
D'Margot Kidder war haaptsächlech als Lois Lane an de véier Superman-Filmer aus den 1970er an den 1980er Jore bekannt.
Janssen (Exoplanéit)
De Janssen (55 Cancri e) ass en Exoplanéit, deen d'Komponent A vum Duebelstäresystem Copernicus ëmkreest. Hien ass dee bannenzege Planéit vu sengem Planéitesystem. Seng fir en Exoplanéit éischter kleng Mass an déi extreem kuerz Distanz zu engem Stär gi Spekulatiounen op, datt et sech ëm e massiven terrestresche Planéit kéint handelen, also eng sougenannt Superäerd. Zum Zäitpunkt vun der Entdeckung war hien de massenäermste bekannte Planéit ëm ee sonnenänleche Stär.
Entdeckung
De Janssen gouf mat der Radialvitessmethod entdeckt. Zum Zäitpunkt vun der Planéitenentdeckung ware schonn dräi weider Planéiten am System vum Copernicus A bekannt. De Planéit gouf vum Barbara McArthur a senge Mataarbechter bei Observatioune mam Hobby-Eberly-Teleskop um McDonald Observatoire an Texas entdeckt an am Joer 2004 publizéiert. Spéider Observatioune hunn d'Entdeckung confirméiert.
Ëmlaf a Mass
De Planéit ass – no Observatioun vum Weltraumteleskop Spitzer vun 2011 – mat enger Distanz vun 0,015 A.E. ganz no bei sengem Stär, ronn 26-mol méi no wéi de Merkur bei der Sonn. Wann eis Äerd op der selwechter Positioun wier, da géif de Buedem op 1760 °C opgewiermt ginn. De Planéit ëmleeft säi Stär an 18 Stonne an huet déi 7,8-fach Äerdmass.
Physikalesch Eegenschaften
De Janssen ass mat Rp = 2,173 ± 0,09 Äerdradien eppes méi wéi duebel esou grouss wéi eis Äerd. Mat där Gréisst a Mass fält hien an d'Kategorie vun de Superäerden. D'Spitzer-Date soen, datt ronn e Fënneftel vun der Planéitemass aus liichten Elementer a Verbindungen – inklusiv Waasser – bestoe muss. Wéinst der intensiver Hëtzt an dem héijen Drock, deem d'Materialer ausgesat sinn, huelen d'Fuerscher un, datt d'Verbindungen an engem iwwerkritesche Flëssegkeetszoustand existéieren. Mass a Radius vum Planéit kënnen awer och duerch e kuelestoffräichen Zentrum erkläert ginn, deen aus Eisen, Kuelestoff, Silizium an/oder Silikater bestinn. De Kuelestoff kéint dobäi wéinst der Temperatur an dem Drock eng Diamanteform hunn. Domat wier d'Zesummesetzung vum Janssen komplett anescht wéi déi vun der Äerd, déi an hirem Zentrum praktesch kee Kuelestoff huet.
De Planéit huet ongewéinlech grouss Temperaturënnerscheeder tëscht Dag an Nuecht. Op der Dagsäit vum Planéit sinn Temperature bis zu 2400 Grad Celsius, wärend op der Nuetssäit maximal 1100 Grad erreecht ginn.
Numm
Wéi all Exoplanéit gouf de Janssen am Ufank mam offiziellen Numm vum Stär an engem klenge Buschtaf, entspriechend der Reiefolleg vun der Entdeckung, bezeechent. No engem ausgeschriwwene Concours vun der I.A.U. gouf de 15. Dezember 2015 den Numm vum hollänneschen Optiker Zacharias Janssen zeréckbehalen.
IC 2118
Den IC 2118, gëtt wéinst senger Form och Hexekappniwwel genannt, an ass e Reflexiounsniwwel am Stärebild Eridanus. Am NGC Katalog huet en d'Nummer 1909.
E gëtt vum Rigel, dem hellste Stär am Stärebild Orion, un d'Liichte bruecht. Den Niwwel gesäit blo aus, well seng reng Stëbsdeelercher Blo méi effektiv reflektéiere kënne wéi Rout.
Dannie Heineman
Den Dannie N. Heineman, gebuer zu Charlotte am amerikanesche Bundesstaat North Carolina den 23. November 1872 a gestuerwen den 31. Januar 1962 zu Greenwich am Connecticut, war e belsch-amerikaneschen Ingenieur a Geschäftsmann, vun däitscher Ofstamung.
Marlieux
Marlieux ass eng franséisch Gemeng am Departement Ain (01) an der Regioun Auvergne-Rhône-Alpes.
Gare Wiesbaden
D'Haaptgare Wiesbaden (Hauptbahnhof Wiesbaden) ass d'Haaptgare vu Wiesbaden, der Haaptstad vun Hessen. Architekt vum Gebai war den Alexander Rüdell
Schrëftstellerheem Bellevue
D'Schrëftstellerheem Bellevue war e Gebai, dat déi däitsch Jesuitten, deenen hiren Uerden zanter 1872 als Folleg vum sougenannte Kulturkampf an Däitschland verbuede war, zu Lëtzebuerg um Lampertsbierg op engem Terrain, deen am Kadaster ënner dem Numm "Belle vue" gefouert gouf, opgeriicht haten. Den 2,5 ha groussen Terrain gouf de 6. November 1897 vun e puer Pateren am Optrag vum Uerde kaf. Den 22. November 1897 ass den éischte Spuetstéch gemaach ginn a vum 1. Mee 1899 u sinn déi éischt Pateren an dat neit Gebai erageplënnert. D'feierlech Aweiung war den 10. Oktober 1899. Den Architekt war de Jean-Pierre Koenig.
D'Gebai war modern, hat eng Heizung an eng eegen Elektrizitéitsanlag. D'Kärstéck vum Haus war de Sall vun der Bibliothéik, dee fir zirka 100.000 Bicher geplangt war. D'Zuel vun de Leit am Schrëftstellerheem huet tëscht 29 am Joer 1900/1901 a 44 am Joer 1909/1910 variéiert; 26 resp. 36 vun hinne ware Pateren. D'Haaptaktivitéit vun de Patere war publizistescher a schrëftstellerescher Natur, woubäi der Publikatioun vun der Zäitschrëft Stimmen aus Maria Laach eng besonnesch Bedeitung zoukomm ass.
Mat der Zäit hunn d'Patere fonnt, Lëtzebuerg wier hinnen ze vill onsécher, d'Majoritéit an der Chamber liberal a sozialistesch, déi legal Situatioun vun de Jesuitten zu Lëtzebuerg net ofgeséchert, a sou hu si dru geduecht, d'Land ze verloossen. D'Regierung war um Kaf vum Gebai intresséiert, fir do eng nei Handwierkerschoul anzeriichten. Den 19. Abrëll 1910 ass den Akt, mat deem de Staat d'Schrëftstellerheem fir 750.000 Frang kaaft huet, ënnerschriwwe ginn.
D'Jesuitten hunn nach bis de Mäerz 1911 am Schrëftstellerheem bleiwen däerfen. Am August 1910 hunn awer schonn déi éischt Patere Lëtzebuerg verlooss. Vill vun hinne sinn op Valkenburg an d'Gebaier vum Ignatiuskolléisch oder op Exaten an Holland geplënnert. D'Bibliothéik, déi antëschent op 80.000 Bänn erugewuess war, gouf op Valkenburg transportéiert, wou sech och d'Redaktioun vun den Zäitschrëften niddergelooss huet. Den 20. Mäerz 1911 hunn d'Pateren de Schlëssel vum Gebai ofgeliwwert.
An dem Schrëftstellerheem gouf d'Handwierkerschoul, d'École d'artisans de l'État, installéiert. De 15. September 1912 hunn d'Coursen an deem neien Etablissement ugefaangen. Am Laf vun der Zäit huet sech aus dëser Schoul den aktuelle Lycée des arts et métiers entwéckelt.
Passage to Marseille
Passage to Marseille ass en US-amerikanesche Film vum Michael Curtiz aus dem Joer 1944.
Schrëftstellerheem Bellevue
Ënner de Résidenten aus dem d'Schrëftstellerheem ware bekannt Leit, wéi de Literaturhistoriker Alexander Baumgartner, d'Konschthistoriker Stephan Beissel, Joseph Braun a Josef Kreitmaier, den Historiker Otto Braunsberger, den Indolog an Orientalist Joseph Dahlmann, de Philosoph Karl Frick, de Pater Hermann Krose, den Ökonom Heinrich Pesch, de Jugendschrëftsteller Joseph Spillmann an den Naturforscher Erich Wasmann.
Passage to Marseille
Ëm wat geet et am Film?
Krichsdrama aus dem Zweete Weltkrich.
Canton du Périgord central
De Canton du Périgord central ass eng franséisch administrativ Andeelung an en Arrondissementer Bergerac a Périgueux am Departement Dordogne an der Regioun Nei-Aquitaine.
Canton de Lons-le-Saunier-1
De Canton de Lons-le-Saunier-1 ass eng franséisch administrativ Andeelung am Arrondissement Lons-le-Saunier, am Jura an der Bourgogne-Franche-Comté.
Tsai Ing-wen
D'Tsai Ing-wen, gebuer den 31. August 1956 an der Gemeng Fangshan, an Taiwan, ass eng taiwaneesesch Politikerin.
Si ass zënter 2008 Presidentin vun der Demokratescher Fortschrëttspartei (DPP). Si gouf de 16. Januar 2016 zu der neier Presidentin vun Taiwan gewielt an den 11. Januar 2020 erëmgewielt.
Schenkursk
Schenkursk (op Russesch: Шенкурск, op Komi-Sprooch: Шенгкар) ass eng kleng Stad am Oblast Archangelsk am Nordwestrussesche Federatiounskrees a Russland. Si läit eng 373 km südëstlech vun Archangelsk, um Uwänner vum Waga, engem Niewefloss vum Sewernaja Dwina.
Tsai Ing-wen
Si gouf 2004 Member vun der DPP, kuerz Deputéiert, an du Vize-Premierministesch ënnert dem Premierminister Su Tseng-chang, bis zum Regeirungsrécktrëtt 2007. 2011 war si eng éischt Kéier Spëtzekandidatin fir Presidentschaftswalen, gouf awer dunn net gewielt.
Schenkursk
Si ass de Verwaltungszentrum vum Distrikt Schenkursk. Si huet 4.911 Awunner (Stand 2016) an eng Fläch vu 4 km².
Schenkursk gouf am Joer 1137 fir d'alleréischt ernimmt.
Saturnin Fabre
De Saturnin Fabre, gebuer de 4. Abrëll 1884 zu Sens a gestuerwen de 24. Oktober 1961 zu Montgeron, war e franséische Schauspiller.
Hie war a Filmer vu bedeitende franséische Regisseure wéi: Abel Gance, Julien Duvivier, Sacha Guitry, Henri Decoin an Henri-Georges Clouzot ze gesinn. Hien huet an iwwer 80 Kinosfilmer matgespillt.
Horacio Cartes
Den Horacio Manuel Cartes Jara, gebuer 5. Juli 1956 zu Asunción a Paraguay, ass ee paraguayeschen Entreprener, Politiker, a Staatspresident vu Paraguay. Hien huet säin Amt de 15. August 2013 ugetrueden.
2009 gouf de Cartes Member vun der Partido Colorado. Am Dezember 2012 gouf hien hire Presidentschaftskandidat. Am Abrëll 2013 gouf e mat 45,8 % vun de Stëmmen zum Staatspresident gewielt
Derviş Eroğlu
Den Derviş Eroğlu, gebuer 1938 zu Famagusta, Zypern, ass en tierkesch-zypresche Politiker.
HIen huet zu Istanbul Medezin studéiert an duerno op Zypern als Dokter geschafft. Bei den éischte Walen an Nordzypern (1976) gouf e fir d'National Eenheetspartei (Ulusal Birlik Partisi, UBP) an d'Parlament vum „Federativstaat vun Nordzypern“ wéi et deemools housch, gewielt. Wéi den Norde vun Zypern 1983 sech zum eegene Staat deklaréiert huet (der Tierkescher Republik Nordzypern), gouf den Eroğlu Premierminister a blouf dat bis op e puer kleng Ënnerbriechungen, bis Januar 2004.
Am Abrëll 2005 war hie Kandidat fr d'Amt vum President vun der Republik, blouf bei de Walen awer géint de Mehmet Ali Talat vun der Cumhuriyetçi Türk Partisi (CTP) däitlech ënnerleeën.
Bei de Presidentschaftswale vum 18. Abrëll 2010 do dergéint huet hie sech schonn am éischten TOur géint de Mehmet Ali Talat duerchgesat.
Den Eroğlu ass bestuet an huet véier Kanner.
The Shawshank Redemption
The Shawshank Redemption ass en US-amerikanesche Film vum Frank Darabont aus dem Joer 1994.
Les bonnes femmes
Les bonnes femmes ass e franséisch-italieenesche Film vum Claude Chabrol aus dem Joer 1960.
Ëm wat geet et am Film?
Véier Vendeusen aus engem Elektrikergeschäft langweile sech de ganzen Dag am klenge Buttek. Owes no der Aarbecht siche si no Ofwiesslung…
Dorsa Mawson
D'Dorsa Mawson sinn eng ongeféier 140 km laang Grupp vun Dorsa um Äerdmound. Si gouf 1979 nom australeschen Antarktisfuerscher Douglas Mawson genannt. Déi mëttel Koordinate sinn 8° S / 52° O.
Um Spaweck
•	Dorsa Mawson op The-Moon Wiki
Gëlle Fra (Parfum)
Gëlle Fra nennt sech e Parfum, deen nom Monument vum Claus Cito genannt gouf. De Parfum gëtt zanter dem Joer 2011 vun der Genossenschaft Bléi vum Séi zu Wanseler produzéiert. Gëlle Fra gouf 2011 als Marque déposée um Europäesche Patentamt zu Den Haag ugemellt.
Naturschutzgebitt Widdebierg-Hierden
D'Naturschutzgebitt Widdebierg-Hierden ass en Naturschutzgebitt vun nationalem Intressi zu Lëtzebuerg, an de Gemenge Betzder a Fluessweiler, dat duerch e groussherzoglecht Reglement vum 18. Juni 2021 geschaf gouf.
Et huet eng Fläch vu 413,6 Hektar, ronderëm de Widdebierg a bezitt no Nordosten hin och de Flouer Hierden mat an, sou wéi am Südosten deen Deel vum Déifebaacherbësch tëscht der Autobunn A1 an dem CR145, dee mam Rescht iwwer d'Autobunn ewech mat enger Wëldbréck verbonnen ass.
Illiat
Illiat ass eng franséisch Gemeng am Departement Ain (01) an der Regioun Auvergne-Rhône-Alpes.
Die blaue Hand
Die blaue Hand ass en däitsche Film vum Alfred Vohrer no engem Kriminalroman vum Edgar Wallace aus dem Joer 1967.
Kapell Weyer
D'Kapell zu Weyer ass eng Kapell zu Weyer an der Gemeng Fëschbech.
==Geschicht == Enger Legend no gouf d'Kapell vum Gerard vu Schwarzenberg, dem Besëtzer vu Fëschbech, opriichte gelooss, nodeems seng Schwëster an (oder bei) engem Weier eng Statu vun der Muttergottes fonnt hätt. Warscheinlech stoung virdrun och schonn eng Kapell do. E Wopen an eng Opschrëft leeën no, datt se 1612 vum Gerard vu Schwarzenberg a senger Fra Dorothée vun Naves baue gelooss gouf.
Fréi koum et zu Pressessioune bei d'Muttergottesstatu. Vu 1629 u goufe Wochemassen do gehalen a 1671 gouf op der nërdlecher Säit eng Sakristei ugebaut. Vu 1748 ass en eegene Kaploun attestéiert. Tëscht 1720 an 1726 gouf d'Kapell restauréiert, Fënstere koume bäi a se gouf mat Säitenaltär an Hellegebiller gerëscht. Méi spéit am Joerhonnert gouf den Daach vum Schëff verännert. Am 19. Joerhonnert huet de Bau sech lues a lues verschlechtert. 1904 an 1905 gouf jee ee Chouerpult verkaf, fir kleng Reparaturen ze finanzéieren. Nom Éischte Weltkrich gouf d'Kapell als Lager benotzt. Den Daach war ondicht, an et huet era gereent. Zwou Muttergottesstatuen, eng gotesch an eng aus dem 18. oder 19. Joerhonnert, koumen 1941 an de Staatsmusée. Wärend der Ardennenoffensiv, 1944/45 waren Zaldoten do aquartéiert; si hunn d'Beichtstill, d'Kierchebänken an d'Säitenaltär zu Brennholz verschafft.
Nom Zweete Weltkrich war d'Kapell sou baufälleg datt se bal ofgerappt gi wier. 1960 gouf d'Verwëllef mat engem flaache Plaffong ersat an de Botz op de Mauere gouf ewechgemaach, sou datt d'Molereie vum Ignaz Millim zerstéiert goufen.
2005 gouf se restauréiert.
Op enger Pressekonferenz am Juni 2019 hunn d'Administrateure vum Kierchefong bekannt ginn datt d'Kapell entweit gouf.
Thewes
Thewes ass de Familljennumm vun ë. a. follgende Persounen:
Eurovision Song Contest 1963
Den '''8. Eurovision Song Contest' (offiziell den Eurovision Song Contest Grand Prix''), war den 23. Mäerz 1963 zu London. Organiséiert gouf d'Eurovisioun dat Joer am BBC TV Centre zu London. Presantatrice war fir déi zweet Kéier d'Katie Boyle. Eigentlich wier Frankräich un der Rei gewiescht mat der Organisatioun, awer si haten de Grand Prix eréischt 1959 an 1961 zu Cannes organiséiert an dofir hu se un d'Britten ofginn.
Et si keng Ännerunge gi bei de Länner déi matgemaach hunn. Dofir ass d'Zuel vun de Länner bei 16 bliwwen.
Et sinn nees Ännerunge gi bei der Ofstëmmung: An all Land souzen 20 Jurysmemberen, déi jeeweils 5, 4, 3, 2 an 1 Stëmm ze verginn haten. D'Resultater goufen telefonesch an ëffentlech op London iwwermëttelt.
Dorsum Niggli
Den Dorsum Niggli ass en Dorsum um Äerdmound. E gouf 1976 nom Schwäizer Geowëssenschaftler Paul Niggli genannt. Déi mëttel Koordinate vum Dorsum Niggli sinn 29° N / 52° W. En ass ongeféier 50 km laang.
Medinger
Medinger ass e Familljennumm, deen, an der Ëmgéigend vu Lëtzebuerg, op d'Uertschaft Méideng (de.: Medingen) zeréckgeet.
Et ass de Familljennumm vun ë. a. follgende Persounen:
Wecker
Wecker ass:
Bléi vum Séi
Nieft dem Parfum Gëlle Fra zielen zu de Bléi-vum-Séi-Produkter: Buedueleger, Flëssigseefen, Shampoinen, Festseefen, Mazeraten, Cremen, Loumellen (Kamellen).
Canton de Lons-le-Saunier-2
De Canton de Lons-le-Saunier-2 ass eng franséisch administrativ Andeelung am Arrondissement Lons-le-Saunier, am Jura an der Bourgogne-Franche-Comté.
Bruch (Biwer)
Bruch ass eng Uertschaft an der Gemeng Biwer. Se läit tëscht Eescheler a Bech op enger Héicht vun ca. 260 m (NG-L).
Polnesch Foussballnationalekipp
D'Polnesch Foussballnationalekipp (op Polnesch: Reprezentacja Polski w piłce nożnej) ass eng Selektioun vun de beschte polnesche Foussballspiller, déi vun der Polnescher Foussball-Associatioun (PZPN) erausgesicht ginn. Si representéiert Polen op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).
An der FIFA-Weltranglëscht läit d'polnesch Nationalekipp op der Plaz 7 (Stand: 18. Januar 2018).
Zanter 2013 ass den Adam Nawałka Haapttrainer vun der Foussballnationalekipp.
Dita Parlo
D'Dita Parlo, gebuer als Gerda Olga Justine Kornstädt de 4. September 1908 zu Stettin a gestuerwen den 13. Dezember 1971 zu Paräis, war eng däitsch Schauspillerin.
Si ass bekannt duerch hir Rollen an de franséische Filmklassiker L'Atalante (1934) vum Jean Vigo an a La grande illusion (1937) vum Jean Renoir.
Loumellen
Loumellen ass d'Bezeechnung vun Zockerbounen, déi vun der Handelsgenossenschaft Bléi vum Séi aus eenheemescher Lou an äthereschen Ueleger produzéiert gëtt. Den Numm besteet aus dem Wuert Lou an der Endung vum Wuert Kamell.
FC Internazionale Milano
Den Inter Mailand (offiziell Football Club Internazionale Milano) ass en italieenesche Foussballclub vu Mailand, deen am Joer 1908 vun Dissidente vum Lokalrival AC Mailand gegrënnt gouf. Den Inter spillt am Moment (Saison 2022/23) an der éischter italieenescher Liga, der Serie A.
Mat 19 nationale Meeschterschaftstitelen, 7 Coupe-Gewënner, als dräimolege Gewënner vum UEFA Cup, als dräimolege Gewënner vun der Europa-Coupe vun de Landesmeeschtere respektiv vun der UEFA Champions League an als eemolege Gewënner vun der Welt-Coupe ass den Inter Mailand eng vun de Veräinsekippe mat deem meeschte Succès vun der Welt. De Stadion San Siro deelt e sech mam Lokalrival AC Mailand.
Geschicht
Den 9. Mäerz 1908 fanne sech 44 Dissidente vum AC Mailand (deemools nach Milan Club) zesummen, déi net mat der Leedung vun hirem ale Club averstane sinn. Milan Club hat nämlech just italieenesch Foussballspiller. Sou ass d'Internazionale Milano entstanen. Déi éischt Ekipp vun Inter huet also deemno haaptsächlech aus internationale Foussballspiller bestanen (an deem heite Fall Schwäizer): Cocchi; Kappler, Marktl; Niedermann, Fossati, Kummer; Gama, Du Chene, De Vere, Wipft, Volke a Schuler. D'Veräinsfaarwe ware schonn deemools Blo a Schwaarz, fir de Kontrast mam Milan Club ze weisen.
Den éischten Erfolleg huet net laang op sech waarde gelooss: An der Saison 1909/10 huet den Inter schonn d'Meeschterschaft gewonnen. Zanterhier spillt den Inter konstant, an ass och déi eenzeg Ekipp déi nach ni aus der héchster italieenescher Liga erausgefall ass.